भारत ने आठ विकेट के नुकसान पर निर्धारित 50 ओवरों में 221 रन बनाए जिसके जबाव में इंग्लैंड ने सात विकेट के नुकसान पर 49.1 ओवर में 222 रन बनाकर सेमी फ़ाइनल में प्रवेश किया.भारत की शुरुआत बेहद ख़राब रही. भारत के चार विकेट मात्र 24 रन के स्कोर पर ही गिर गए. भारत की ओर से विजय जोल ने 48 और दीपक हु्ड्डा ने 68 रन बनाए. सातवें नंबर पर बल्लेबाज़ी करने आए सरफ़राज़ ख़ान 52 रन बनाकर नाबाद रहे.भारत ने अंतिम दस ओवरों सरफ़राज़ की शानदार बल्लेबाज़ी की बदौलत 74 रन बनाए. उन्होंने पारी की अंतिम दो गेंदों पर कवर ड्राइव खेलते हुए लगादार दो चौके लगाए.इंग्लैंड की टीम अच्छी शुरुआत के बाद लड़खड़ा गई और तीन विकेट मात्र 41 रन के स्कोर पर ही गिर गए. एक समय भारत मज़बूत स्थिति में दिख रहा था लेकिन डकेट और क्लॉर्क की शानदार पारियों की बदौलत इंग्लैंड मैच में वापसी की. बीएम डकेट ने 61 और क्लॉर्क ने 42 रन बनाए.इंग्लैंड के छह विकेट 148 रनों पर ही गिर गए थे लेकिन सातवें विकेट के लिए 51 रनों आठवें विकेट के लिए नाबाद 23 रनों की साझेदारी ने भारत को मैच से बाहर कर दिया.भारतीय स्पिनर कुलदीप यादव ने तीन विकेट झटके जबकि इग्लैंड के तेज़ गेंदबाज़ एमडी फ़िशर भारतीय बल्लेबाज़ों पर हावी रहे. फिशर ने शुरुआत में ही भारत को तीन झटके दिए.भारत अंडर 19 क्रिकेट विश्व कप का मौज़ूदा चैंपियन है. अपने सभी लीग मैचों में जीत के साथ भारतीय टीम पूरे जोश में दिख रही थी लेकिन इंग्लैंड से हार के साथ ही भारतीय अंडर 19 क्रिकेट टीम का शानदार स़फर यहीं ख़त्म हो गया है.भारत ने अपने पहले लीग में मैच में पाकिस्तान को 40 रनों से हराया था. शारजाह में हुए एक अन्य लीग मैच में भारत ने पपुआ न्यूगिनी को रिकॉर्ड 245 रनों से हराया था.(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)